Kommissionens beslutning

af 19. januar 2004

om ændring af beslutning 92/260/EØF, 93/197/EØF og 97/10/EF for så vidt angår midlertidig og anden indførsel af registrerede heste fra Sydafrika til EU

(meddelt under nummer K(2004) 50)

(EØS-relevant tekst)

(2004/117/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/426/EØF af 26. juni 1990 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande(1), særlig artikel 12, stk. 2, artikel 13, stk. 2, artikel 14, 15 og 16 samt artikel 19, nr. i), og

ud fra følgende betragtninger:

(1) Ved Kommissionens beslutning 92/260/EØF(2) fastsættes der dyresundhedsmæssige betingelser og bestemmelser om udstedelse af sundhedscertifikat for midlertidig indførsel af registrerede heste.

(2) Ved Kommissionens beslutning 93/197/EØF(3) fastsættes der dyresundhedsmæssige betingelser og bestemmelser om udstedelse af sundhedscertifikat ved indførsel af registrerede hovdyr og hovdyr til opdræt og som brugsdyr.

(3) I bilag I til Kommissionens beslutning 97/10/EF af 12. december 1996 om ændring af Rådets beslutning 79/542/EØF og Kommissionens beslutning 92/160/EØF, 92/260/EØF og 93/197/EØF for så vidt angår midlertidig og anden indførsel af registrerede heste fra Sydafrika til EF(4) er der fastsat tillægsgarantier, som anvendes på områdeopdelingen af Sydafrika ved import af registrerede heste til EF.

(4) Ifølge disse tillægsgarantier er det forbudt at anvende vaccination mod afrikansk hestepest i det område, der er fri for afrikansk hestepest. Under de nuværende importbetingelser kan der således ikke udstedes certifikater vedrørende vaccinationsstatus for registrerede heste, der i mere end 24 måneder har opholdt sig i det område, der er fri for afrikansk hestepest.

(5) Det er endvidere nødvendigt, at transport af registrerede heste til det sygdomsfrie område forudsætter en tilladelse, når de pågældende heste ikke er blevet vaccineret, eller når vaccinationen af veterinærhensyn ikke blev gennemført i overensstemmelse med alle vaccinefabrikantens forskrifter.

(6) Det er nødvendigt at tilpasse de tillægsgarantier, som anvendes på områdeopdelingen af Sydafrika ved import af registrerede heste til EF, i lyset af dyresundhedssituationen i Sydafrika, og at ændringerne kommer til udtryk i de dyresundhedsbetingelser og bestemmelser om udstedelse af vetrinærcertifikat, der gælder for den pågældende import.

(7) Beslutning 92/260/EF, 93/197/EF og 97/10/EF bør derfor ændres i overensstemmelse hermed.

(8) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I bilag II til beslutning 92/260/EØF affattes sundhedscertifikat F som angivet i bilag I til nærværende beslutning.

Artikel 2

I bilag II til beslutning 93/197/EØF affattes sundhedscertifikat F som angivet i bilag II til nærværende beslutning.

Artikel 3

Bilag I til beslutning 97/10/EF ændres som angivet i bilag III til nærværende beslutning.

Artikel 4

Denne beslutning er rettet til medlemsstaterne.

Udfærdiget i Bruxelles, den 19. januar 2004.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 42. Senest ændret ved forordning (EF) nr. 806/2003 (EUT L 122 af 16.5.2003, s. 1).

(2) EFT L 130 af 15.5.1992, s. 67. Senest ændret ved beslutning 2003/541/EF (EUT L 185 af 24.7.2003, s. 41).

(3) EFT L 86 af 6.4.1993, s. 16. Senest ændret ved beslutning 2003/541/EF.

(4) EFT L 3 af 7.1.1997, s. 9. Senest ændret ved beslutning 2003/541/EF.

BILAG I

>PIC FILE= "L_2004036DA.002202.TIF">

>PIC FILE= "L_2004036DA.002301.TIF">

>PIC FILE= "L_2004036DA.002401.TIF">

>PIC FILE= "L_2004036DA.002501.TIF">

>PIC FILE= "L_2004036DA.002601.TIF">

>PIC FILE= "L_2004036DA.002701.TIF">

BILAG II

>PIC FILE= "L_2004036DA.002802.TIF">

>PIC FILE= "L_2004036DA.002901.TIF">

>PIC FILE= "L_2004036DA.003001.TIF">

>PIC FILE= "L_2004036DA.003101.TIF">

>PIC FILE= "L_2004036DA.003201.TIF">

BILAG III

I bilag I til beslutning 97/10/EF foretages følgende ændringer:

1) Punkt 5.5.1.4 affattes således:

"5.5.1.4. Det skal af attesten fremgå, at

- hesten er klinisk undersøgt inden for 48 timer før afsendelsen uden at vise kliniske sygdomssymptomer

- hesten ikke i de sidste 15 dage har været i kontakt (så vidt dette kan konstateres) med andre hovdyr, der lider af en infektiøs eller kontagiøs sygdom

- hesten ikke har oprindelse i et område, hvor der gælder veterinærrestriktioner for sygdomme, som kan overføres til hovdyr, og ikke kommer fra en bedrift under veterinærrestriktioner

- hesten ikke kommer fra en bedrift, hvor der har været et tilfælde af afrikansk hestepest inden for de seneste 60 dage

- hesten, hvis den har oprindelse i et område uden for overvågningsområdet,

i) er vaccineret mod afrikansk hestepest af en dyrlæge med en registreret polyvalent vaccine mod afrikansk hestepest anvendt efter vaccinefabrikantens forskrifter mindst 60 dage og højst 24 måneder, inden den føres ind i det sygdomsfrie område, eller

ii) blev indført fra et område eller en del af et område i et land, der er områdeopdelt i henhold til artikel 13, stk. 2, i direktiv 90/426/EØF, og som efter EF-forskrifterne betragtes som værende fri for infektion med afrikansk hestepest, og at den blev transporteret ad luftvejen under vektorsikrede forhold fra lufthavnen i Johannesburg til det område, der er fri for afrikansk svinepest."

2) I punkt 5.5.1 indsættes som punkt 5.5.1.5:

"5.5.1.5. Uanset punkt 5.5.1.4, femte led, kan de kompetente myndigheder i ekstraordinære tilfælde som defineret i eksportlandets nationale eller lokale forskrifter give særlig tilladelse til transport af registrerede heste fra det inficerede område, iagttagelsesdistriktet eller overvågningsområdet til det sygdomsfrie område, forudsat at følgende betingelser er opfyldt:

- Hesten skal transporteres direkte til den til formålet godkendte karantænestation i det sygdomsfrie område

- Transporten skal foregå under vektorsikrede forhold, idet der tages hensyn til risikoreducerende faktorer, f.eks. vektorfri årstid eller tid på dagen, behandling med insektmidler, tildækning af dyret og mekanisk ventilation i transportmidlet

- Hesten skal isoleres under vektorsikrede forhold på karantænestationen i mindst 40 dage

- I isolationsperioden skal hesten ved to lejligheder underkastes en prøve for afrikansk hestepest, jf. bilag D til direktiv 90/426/EØF, på blodprøver taget med et interval på mellem 21 og 30 dage, idet den anden prøve tages inden for ti dage før afsendelse fra karantænestationen, enten med negative reaktioner, hvis hesten ikke er vaccineret, eller uden øget antistoftal, hvis hesten tidligere er blevet vaccineret."